Pérsib

Pérsib téh mangrupa kasabelasan maén bal nu aya di Bandung. Persib nyaéta singgetan tina Persatuan Sepakbola Indonésia Bandung.

Sajarah 
Saméméh dingaranan Pérsib, di Kota Bandung ajeg Bandoeng Inlandsche Voetball Bond (BIVB) leuwih-kurang taun 1923. BIVB mangrupa salah sahiji organisasi perjuangan kaum nasionalis. Nu kungsi kacatet minangka pupuhu BIVB nyaéta Mr. Syamsudin nu diteruskeun ku putra pejuang istri Déwi Sartika, nyaéta R. Atot.

Atot ieu nu kacatet minangka Komisaris Daérah Jawa Barat nu munggaran. BIVB ngamangpaatkeun lapangan Tegallega di hareupeun tribun pacuan kuda. Tim BIVB sababaraha kali ngayakeun pertandingan di luar kota saperti Yogyakarta jeung Jatinegara Jakarta.

BIVB ngaleungit, tuluy mucunghul dua pakumpulan séjénna nu mamawa nasionalisme Indonésia nyaéta Persatuan Sepak Bola Indonésia Bandung (PSIB) jeung National Voetball Bond (NVB).

Tanggal 14 Maret 1933, dua pakumpulan ieu sapuk pikeun ngahiji nu balukarna gumelar hiji pakumpulan nu dingaranan Persib. Harita nu jadi pamingpina kapeto Anwar St. Pamoentjak minangka Pupuhu Umum. Kleup-kleup nu ngagabung ka Pérsib nyaéta SIAP, Soenda, Singgalang, Diana, Matahari, OVU, RAN, HBOM, JOP, MALTA, jeung Merapi.

Mangsa harita ogé di Bandung geus aya pakumpulan maén bal séjén nu diluluguan ku urang Walanda nyaéta Voetbal Bond Bandung & Omstreken (VBBO). Ieu pakumpulan sok nganggap énténg ka Pérsib, nyapirakeun Persib tur nganggap sabagé perkumpulan “kelas dua“. VBBO sering ngécé ka Persib. Ma'lum waé pertandingan-pertandingan nu diayakeun ku Pérsib dilakukeunnana di pasisian Bandung harita—kawas Tegallega jeung Ciroyom.

Masarakat ogé waktu harita mah leuwih resep nonton pertandingan anu diayakeun ku VBBO. Tempat lumangsungna pertandinganana aya di jero Kota Bandung nu pastina dianggap leuwih hadé, nyaéta dua lapangan nu aya di puseur kota, lapang UNI jeung lapang SIDOLIG.

Sanggeus “perang dingin“ sawatara lila, ahirna Pérsib meunang nu ahirna jadi pakumpulan maénbal hiji-hijina keur masarakat Bandung jeung sabudeureunnana. Kleup-kleup nu tadina ngagabung ka VBBO saperti UNI jeung SIDOLIG, lila-lila mah ngahiji jeung Persib. Malahan mah VBBO satuluyna masrahkeun lapangan nu biasa dipaké keur tanding nyaéta Lapangan UNI, Lapangan SIDOLIG (kiwari Stadion Persib), jeung Lapangan SPARTA (kiwari Stadion Siliwangi). Kaayaan ieu tangtu waé beuki ngukuhkeun éksisténsi Persib di Bandung.

Nalika Indonésia sumérén ka kawasaan Jepang, kagiatan persepakbolaan anu ditangtayungan ku organisasi dieureunkeun sarta organisasina dibredel. Hal ieu henteu lumangsung di Bandung wungkul tapi ogé di sakuliah lemah cai. Ku alatan kitu, otomatis Persib ngalaman mangsa suwung. Sumawona Pamaréntah Kolonial Jepang ogé ngadegkeun perkumpulan anyar anu nangtayungan kagiatan olahraga nalika éta nyaéta Rengo Tai Iku Kai.

Tapi minangka organisasi bernapaskeun perjuangan, Persib henteu taluk kitu waé kana kahayang Jepang. Memang ngaran Persib sacara resmi robah jadi ngaran maké basa Jepang tadi. Tapi sumanget juang, tujuan sarta udagan Persib minangka sarana perjuangan henteu robah saeutik ogé.

Dina mangsa révolusi Fisik, sanggeus Indonésia merdéka, Persib némbongkeun éksisténsina. Kaayaan harita nyababkeun Pérsib teu ngan éksis di Bandung wungkul, tapi mimiti sumebar di sababaraha kota séjénna. Ku kituna aya Persib di Tasikmalaya, Persib di Sumedang, sarta Persib di Yogyakarta.

Dina mangsa éta soldadu-soldadu Siliwangi hijrah ka ibukota perjuangan Yogyakarta. Kakara dina taun 1948 Persib nanjeur di Bandung, dayeuh kalahiran anu saterusna ngagedékeunana. Rongrongan Walanda datang, VBBO ditarékahan hirup deui ku Walanda (NICA) sok sanajan kalawan ngaran anu basana Indonésia, Persib minangka bagian tina kakuatan perjuangan nasional tangtu waé kalawan sakuat tanaga usaha ngagagalkeun usaha eta. Dina mangsa pendudukan NICA kasebut, Persib diadegkeun deui ku alpukah di antarana, dr. Musa, Munadi, H. Alexa, Rd. Sugeng jeung Pupuhu Munadi.

Perjuangan Persib sigana mah junun, ku kituna di Bandung ngan aya hiji perkumpulan maenbal nyaéta Persib anu dumasar kana sumanget nasionalisme. Pikeun kapentingan pengelolaan organisasi, dekade 1950-an ieu ogé nyatet kajadian penting. Dina période 1953- 1957 éta pisan Persib mungkas mangsa pindah-pindah sekretariat. Walikota Bandung waktu éta R. Enoch, ngahudangkeun Sekretariat Persib di Ciléntah.

Mimiti Persib mibanda gedong anu kiwari aya di Jalan Gurame, nyaéta usaha R. Soendoro, saurang overste replubiken anu anyar kaluar ti LP Kebonwaru dina taun1949. Dina waktu éta, ngaliwatan kepengurusan anu dipingpinna, Soendoro nyanghareup ka R. Enoch anu pareng mangrupa sobat dalitna. Tina hasil sawalana, walikota ngarojong sarta mikeun sawidang taneuh di Jalan Gurame ayeuna ieu.

Dina danget éta, Persib éstu keur dina kaayan prihatin alatan kakurangan waragad. Persib henteu boga waragad keur ngawangun gedong. Soendoro ngadeuheus ka Walikota Bandung,“ Taneuh puguh deui, tapi rapet ditiungan ku langit bulao,” ceuk Soendoro. Ahirna Enoch ogé mantuan ngawangun gedong anu saterusna ngalaman dua kali renovasi. Kiprah Soendoro ku anjeun di dunya maén bal diteruskeun ku pala putrana, di antarana Soenarto, Soenaryono, Soenarhadi, Risnandar, sarta Giantoro sarta incuna Hari Susanto.

Dina ngajalankeun kikiping organisasi sawatara ngaran anu ogé berperan dina muterna kikiping organisasi Persib nyaéta Mang Andun sarta Mang Andi. Ieu adi lanceuk téh jelema lapang Persib. Pancén duanana, ayeuna ieu dituluykeun ku putra sarta minantuna, Endang sarta Ayi saprak 1990-an. Sajaba ogé staf administrasi Turahman.

Renovasi kahiji dipigawé nalika kapamingpinan Engkol. CPM Adella (1953-1963). Kiwari sekretariat Persib di Jalan Gurame éta geus cukup representatif, sumawona sanggeus Pupuhu Umum H. Wahyu Hamijaya (1994-1998) ngarenovasi gedong kasebut ku kituna jadi kantor anu nyukupan pikeun ngawadahan sagala rupa kagiatan kesekretariatan Persib.

Pangabisa Persib ngajaga ajén-inajén sarta talarina sarta ngaluyukeun manéh jeung kamekaran jaman tangtu henteu ucul ti figur Pupuhu Umum lain ngan figur anu boga kamampuan ngokolakeun organisasi dina harti sangkan organisasi éta terus hirup, tapi ogé figur anu sanggup ngadongkar potensi sarta ngakomodasikeun kakuatan anu aya, ku kituna kiprah Persib dina kancah maén bal nasional terus lumangsung liwat sagala rupa karya Persib. Persib nepi ka dina bentukna anu ayeuna ieu tinangtu henteu ucul ti figur-figur Pupuhu Umum anu kungsi dipibogana. Ibarat nyieun wangunan, ti hiji Pupuhu Umum ka Pupuhu Umum anu séjén, sok sambung-sinambung ku kituna kabentuk hiji wangunan anu ngaranna Persib kawas anu urang wawuh ayeuna ieu.

Pamaen  sareng ketua umum

Ketua Umum 
Runtuyan Ketua Umum Pérsib ti mangsa ka mangsa nyaéta: 
 Anwar St. Paamoentjak ( 1933 ) 
 R. Sadikin (henteu kanyahoan mangsa kapamingpinannana) 
 R. Otto Iskandar Dinata (henteu kanyahoan mangsa kapamingpinannana) 
 A. Munadi ( 1949 ) 
 Dr. Ishak Surjakusumah ( 1949 ) 
 R. Soendoro ( 1950 ) 
 R. Ibrahim Iskandar ( 1956- 1958 ) 
 R. Ating Prawirasastra ( 1958- 1960 ) 
 K. Komarawinata ( 1961- 1963 ) 
 Kol. Adella ( 1963- 1965 ) 
 Kol. D. Hanfiah ( 1965- 1972 ) 
 R. Otje Djundjunan ( 1972- 1979 ) 
 Solihin GP ( 1979- 1985 ) 
 H. Ateng Wahyudi ( 1985- 1993 ) 
 H. Wahyu Hamijaya ( 1994- 1998 ) 
 Aa Tarmana ( 1998- 2002 ) 
 H. Dada Rosada, S.H., M.Si. ( 2002 - 2006).
 H. Umuh Muchtar (2007-ayeuna).

Staf Kepelatihan 
 Menejer : H. Umuh Muchtar.
 Pelatih Kepala : Robert Rene Albert
 Asisten pelatih 1 : Budiman Yunus.
 Asisten pelatih 2 : Asep Sumantri.
 Asisten pelatih 3 : Yusuf Bachtiar.
 Pelatih kiper : Gatot Prasetyo.

Pamaen 
{| border="1" cellpadding="5" cellspacing="0" align="center"
|+ Pamaen Persib Bandung 2018
! Nami !! Posisi !! Nomer tonggong !! Nagara asal 
|-
| M. Natshir Fadhil Mahbuby || Kiper || 1 || Indonesia
|-
| Dhika Bayangkara || Kiper ||81|| Indonesia
|-
| M. Aqil Safiq|| Kiper ||30|| Indonesia
|-
|I Made Wirawan|| Kiper ||78|| Indonesia
|-
| Nick Kuipers || Bek ||2|| Belanda
|-
| Henhen Herdiana || Bek ||12|| Indonesia
|-
|Ardi Idrus|| Bek ||3|| Indonesia
|-
| Fabiano Beltrame || Bek || 15 ||  Indonesia
|-
| Supardi Nasir || Bek || 22 || Indonesia
| Achmad Jufriyanto ||Bek|| 16 || Indonesia
|-
| Zalnando || Bek ||17|| Indonesia
|-
| Indra Mustafa || Bek ||19||Indonesia
|-
| Mario Jardel || Bek ||97||Indonesia
|-
| Omid Nazari || Gelandang ||91|| Filipina
|-
| Dedi Kusnandar || Gelandang || 11 || Indonesia
|-
| Esteban Vizcarra || Gelandang || 9 || Indonesia
|-
| Beckham Putra || Gelandang ||7|| Indonesia
|-
| Gian Zola Nugraha || Gelandang || 18 || Indonesia
|-
| Abdul Aziz || Gelandang ||8|| Indonesia
|-
| Febri Hariyadi ||Gelandang||13|| Indonesia
|-
|Kevin Van Kippersluis ||Gelandang||20|| Belanda
|-
| Kim Kurniawan ||Gelandang||23|| Indonesia
|-
| Hariono || Gelandang || 24 ||  Indonesia
|-
|Syafril Lestaluhu|| Gelandang ||67|| Indonesia
|-
| Erwin Ramdani ||Gelandang||93|| Indonesia
|-
| Jack Brown
||Gelandang||34|| Indonesia
|-
| Frets Butuan ||Penyerang||21|| Indonesia
|-
| Ghozali Siregar ||Penyerang||77|| Indonesia
|-
| Mario Jardel ||Penyerang||25|| Indonesia
|-
| Ilham Qolba ||Penyerang||59|| Indonesia
|-
| Ezechiel N'Douasel || Penyerang ||10|| Chad
|
|-
|}

 Prestasi 
Liga Nasional
 Perserikatan
 Juara (5): 1937, 1961, 1986, 1990, 1994
 Runner-up (8) : 1933, 1934, 1936, 1950, 1959, 1960, 1983, 1985
 Liga Indonésia Juara (2): 1995, 2014
 Runner-Up (0):
 Indonésia Super Léague U-21 Juara (1) : 2009–10
 Runner-Up (0):

Piala Nasional
 Piala Indonésia Juara (0):
 Runner-Up (0):

Turnamen Nasional
 Siliwangi Cup Juara (4): 1981, 1989, 1994, 2000
 Piala Walikota Padang Juara (1):2015
 Piala Soeratin 
 Juara (2): 2003, 2006
 Piala Utama Runner-up: 1992
 Persija Cup Juara (1): 1991
 Kang Dada Cup Juara (1): 2008
 Celebes Cup Juara (1): 2012
 Jusuf Cup Juara (1): 1979
 Juara Cup Juara (1): 1957

 Internasional 
 Pesta Sukan (Sultan Brunei Cup)
 Juara (1): 1986
 Liga Champions Asia'''
 Parapatfinal (1): 1995

Tutumbu kaluar 
 Web Resmi Pérsib Bandung
 Loka raramat Pérsib Bandung 
 Bobotoh on The Net
 Dunia Daring Bobotoh Persib Bandung
 Logo Pérsib Bandung
 Bobotohweb.com Social Networking Bobotoh Persib 

Sunda
Pérsib Bandung
Kleup maén bal Indonésia